Wir, Albrecht, von gottes gnaden ertzherzog ze Oͤsterreich, ze Steir, ze Kernden und ze Krayn, herˀ uff der Windischen March un̄ ze Portnaw,
gravff ze Habsburg, ze Tirol, zu Pfirt und ze Kyburg, marggravff ze Burgau und lantgravff in Elsazz, bekennen, so wir nach verleyhung
göttlicher miltikeit in fürstlichem stand geborn und gesetzt sein, allen unsern undˀtàn mitt ordenlicher regierūg fùrsechung ze tuͦn sein,
wir danoch begirlicher ze fùrdnˀ, die wirdigen gotzhewser da durch der gestift gotzdinst in seinem wesen bestee on abgang und die geistlichen person darin̄ ergeben ir beptag dester beruͦpter nach göttlichem willen zuͦ seligem ende mugen besliessen. und wan wir auch
sundere neygung haben zuͦ dem lobsamen gotshaws des klosters zuͦ Kùngsfeld₎ im Ergoͤw gelegen, Constentzer bystuͦms, das von alterher durch unsrˀ vordnˀ seliger gedaͤchtnisz gestiftet und mitt sundnˀ gnaden allzeit in sunderheit angesechen ist, und nu die ersam
geistlich, die abtissin desselben gotzhaws uns durch ir erber bottschafft ✳ irer ✳ gnaden freyhait, recht und herkomens, ✳ die ir vordnˀ un̄ si vō
Römischen kaysern und kùngen auch von andnˀ fürsten und herˀschaften ✳ erworben haben, undˀrichtet hat, ✳ demuͤtiklichen bittend, ✳ das wir
als regierender erbfùrste diser unser land, ir die zuͦbestèten gnaͤdiklichen geruͦchten ✳ haben wir angesechen soͤlich ir redlich bett ✳ un̄
haben ir all ir stiftbrieff, gnad, fryhait, recht, guͦt gewonheit und loblich herkomen, so von wilent clarer gedaͤchtnisz Römschen keysern,
künigen, fürsten, graven, herˀschaften, unsern vordnˀ und andnˀ zuͤ dem selben gotshaws gegeben sind und besunderlich die gab und inleibung der pfarˀkirchen Ellfingen mitt ir̄ zuͦkirchen Boͤtzen und andnˀ zuͦgehoͤrungen, so von unserm gnaͤdigen, lieben hern und bruͦdˀ
dem Römischen kayser byzeiten siner küngklichen wirden und als fùrsten des haws Ostˀreich dem benanten gotzhaws zuͦgeaygent sind
nach laut siner brieff, ✳ miltiklichen bestaͤt ✳ und bestaͤten die auch wissentlich mitt kraft des briefs. also das si der new hinfùr in allē
iren puncten und artikeln voͤllenklichn̄ geprauchen und geniessen sùllen und mugen in all mausse, als ob die von wort zuͦ wort herin̄ begriffen weren ✳ on mengklichs irrūg un̄ intraͤg. ✳ darauff gebieten wir den edeln und unsern lieben getrewn̄ unsnˀ lantvoͤgten, voͤgten, schulth̄n, burgˀmeistnˀ richtnˀ, raͤten und allen andnˀ unsnˀ undˀtänen, den der unser brieff gezoͤigt wirdet, und
wellen ernstlich, das si soͤlich unser bestaͤtūg steͣt halten und dawidˀ nicht tuͦn, noch das yemand ze tünd gestatten indhein weyse,
das ist unser maynūg. des zuͦ urkùnd haben wir unser grosz fùrstlich insigel an den brieff lassen hencken, geben zuͦ Freiburg
im Brisgoͤw an montag vor sanct Valenteins tag des heiligen martrers nach Cristi gebùrt vierzechenhundert und in dem
vierundfünfzigisten jaren.
d ✳ arͨd₎
in ꝯsꝭ
Nicolaus
Fricker
Et ego Nicolaus Fricker de Brugg, Constan̄ diocꝭ clericꝰ cōiugatꝰ, publicꝰ imꝑiali auc̃te nõt₎ iuratꝰ,
quia p̄scʼptas lr̄as originales in ꝑgameno conscʼptꝭ penden̄ sigillo illustris principis ꝫ dn̄i, ✳ dn̄i Albˀchti
arͨducꝭ Austrie ꝫc̄, in eisdem nōiati clipeis ꝫ caracteribƺ rite sigillatꝭ sanas, integras ꝫ illesas, ꝓut
pʼma facie apꝑuerūt non rasas, non cencellatꝭ, ym̄o ꝓrsus ōi vitio ꝫ suspicōe carentꝭ, vidi, legi ꝫ ꝑlegi
fideli copia ꝫ aliūde ✳ ꝫ ꝑ oīa cū pn̄ti tñssumpto concordare fideli collatōe facta. iō ad petitōȝ ꝓvidi
Uͦlrici am Buͤl p̄bendary mon̄ Campi Regꝭ Constan̄ diocꝭ nōie venˀabiliū ꝫ religiosaꝝ in xp̄o dn̄aꝝ
abbatisse ꝫ cōventꝰ eiusd₎ mon̄ ord₎ Santte Clare in eisd₎ nōiatꝭ ✳ eas p̄cise de vˀbo ad verbū, nil addēdo,
nͨ diminuendo tñssumpsi. ✳ ꝫ hoc pn̄s publicū tñssumptū, qd₎ cōmūi fama vidimꝰ nūcupatur ✳ māu
mea ꝓpʼa scʼptꝭ exin̄ confeci, ut ip̄i tñssumpte equalis adhibeat̃ fides, sic̄ ipsꝭ originalibƺ ubiqn̄ totiens ꝫ quotiens fuˀit oportunū cū effectu ✳ meqƺ hic ✳ māu ꝓpʼa ead₎ ✳ subscribendo signoqƺ noīe ꝫ cognoīe meis solitꝭ ꝫ consuetꝭ signavi ꝫ roboravi in fidem ꝫ evidens testiōm p̄missoꝝ rogatꝰ ꝫ
requisitꝰ, die venˀis xxvj mensis apprilis anno dn̄i mill̄imo quadringētesimoquinquagesimoq̃rto,
ind₎ secūda. ✳